PRITARTA

Vilniaus lopšelio-darželio „Šermukšnėlė“

Įstaigos Tarybos

2019 m. sausio mėn. 06 d.

Nutarimu Protokolo Nr. 01

PATVIRTINTA

Vilniaus lopšelio-darželio „Šermukšnėlė“

Direktoriaus

2019 m. vasario mėn. 12 d.

įsakymu Nr. V-05-01

**VILNIAUS LOPŠELIS-DARŽELIS „ŠERMUKŠNĖLĖ“**

**2019 METŲ**

**VEIKLOS PLANAS**

Vilnius, 2019

1. **VIZIJA, MISIJA**

**VIZIJA**

Nuolat besimokanti, puoselėjanti tautinį identitetą, saugi, atvira šeimai ir partnerystei ikimokyklinio ugdymo įstaiga, orientuota į šiuolaikinio ugdymo(si) strategijas, kurios tenkina prigimtinius, kultūrinius vaiko poreikius bei atskleidžia unikalius vaiko gebėjimus.

**MISIJA**

Įgyvendinant valstybinę švietimo politiką, teikti kokybiškas, šiuolaikinės visuomenės ir „Šermukšnėlės“ bendruomenės poreikius atitinkančias ankstyvojo, ikimokyklinio ir priešmokyklinio (1,5 – 6 metų vaikams) ugdymo paslaugas.

**II. DUOMENYS APIE ĮSTAIGĄ**

Vilniaus lopšelis-darželis „Šermukšnėlė“ – Vilniaus savivaldybės biudžetinė, nesiekianti pelno ikimokyklinė vaikų ugdymo institucija, padedanti tėvams vykdyti vaikų ugdymo funkcijas. Lopšelis–darželis savo veiklą grindžia Lietuvos Respublikos Švietimo įstatymu, Lietuvos Respublikos Konstitucija, Vaiko teisių apsaugos įstatymais,Vyriausybės nutarimais, Švietimo ir mokslo ministerijos bei steigėjo norminiais teisės aktais ir nuostatais.Lietuvos Respublikos įstatymais, Lietuvos Respublikos Vyriausybės nutarimais, švietimo ir mokslo ministro įsakymais, kitais teisės aktais, Lopšelio – darželio nuostatais.

Darželio įsteigimo data – 1978-05-12.

Teisinė forma – savivaldybės biudžetinė įstaiga.

Darželio buveinė – Didlaukio g. 66, LT-08325 Vilnius.

Institucijos grupė – 3110 (ikimokyklinio ugdymo įstaiga), tipas – 3112 (lopšelis-darželis).

Juridinis statusas – 1 (juridinis asmuo), identifikavimo kodas – 290029950.

Ugdymo forma – dieninė.

Tel.: (8~5) 277 9829, (8~5) 277 9805.

El. paštas: [rastine@sermuksnele.vilnius.lm.lt](mailto:rastine@sermuksnele.vilnius.lm.lt)

Interneto svetainės adresas: [www.sermuksnele.lt](http://www.sermuksnele.lt)

Lopšelis–darželis ikimokyklinį ugdymą vykdo vadovaudamasis Lietuvos Respublikos švietimo ir mokslo ministro patvirtintomis rekomendacijomis, atnaujinta ir steigėjo pritarta programa. Priešmokyklinis ugdymas organizuojamas vadovaujantis priešmokyklinio ugdymo ir ugdymosi programa, patvirtinta Lietuvos Respublikos švietimo ir mokslo ministro. Atsižvelgiama į lopšelio – darželio bendruomenės reikmes, taip pat į vaikų poreikius ir interesus, konkretinamas ir individualizuojamas ugdymo turinys.

Vilniaus lopšelyje-darželyje „Šermukšnėlė“ veikia 12 grupių, iš jų: 9 grupėse ugdymas lietuvių k., 3-ose - rusų k. Grupės komplektuojamos pagal „Vaikų priėmimo į Vilniaus miesto švietimo įstaigų ikimokyklinio ir priešmokyklinio ugdymo grupes organizavimo tvarkos aprašą“, kuris patvirtintas Vilniaus miesto savivaldybės tarybos 2015 m. lapkričio 11 d. sprendimu Nr.1-235. Įstaigoje veikia 3 lopšelio gr., 7 – darželio ir 2 – priešmokyklinio ugdymo grupės. Įstaigoje kiekvienas vaikas priimamas kaip asmenybė, garantuojama teisė ir galimybė augti sveikam, gyventi saugioje aplinkoje, būti mylimam ir jaustis vertingu. 2018 m. rugsėjo mėn. sukomplektuotos grupės, kurias lanko 252 vaikai.

Įstaigoje dirba 27 pedagogai, 2 iš jų mokosi - siekia pedagoginio ikimokyklinio išsilavinimo. Pedagogų išsilavinimas užtikrina įstaigos uždavinių įgyvendinimą, tenkina tėvų ir vaikų poreikius.

Auklėtojų kvalifikacija yra lemiantis veiksnys užtikrinant įstaigos veiklos kokybę, todėl sudarytos sąlygos tobulinti savo profesinę kompetenciją. Įstaigoje 4 pedagogai turi mokytojo- metodininko kvalifikacinę kategoriją, 9 pedagogai – vyresniojo mokytojo, 12 pedagogų - mokytojo kvalifikacinę kategoriją. 2 logopedės turi eksperto kvalifikacinę kategoriją.

Įstaigos direktorei suteikta II-a vadybinė kvalifikacinė kategorija.

Direktoriaus pavaduotojai ugdymui suteikta II-a vadybinė kvalifikacinė kategorija.

**III. SVARBIAUSI ĮSTAIGOS PASIEKIMAI PRAĖJUSIAIS MOKSLO METAIS**

* Įgyvendintas metų 100-mečio projektas „Graži, graži, Tėvyne mano“;
* Suorganizuotas meninės raiškos konkursas – festivalis „Šermukšnės šakelė - 2018“ Vilniaus mieste, kuriame dalyvavo Vilniaus miesto metodinio ratelio „Aidas“ kolektyvai, Balio Dvariono 10-metės muzikos mokyklos mokiniai, Baltupių progimnazijos pradinukai;
* Suorganizuota kasmetinė akcija „Padovanok gerumą sergantiems vaikams“, kurios metu darželio Kaziuko mugėje vaikų „uždirbti“ pinigėliai dovanojami Vilniaus Santariškių ligoninės onkohematologijos skyriaus vaikams;
* Įstaigos 40-metis;
* Sveikatingumo projektai;
* Lietuvos 100 - mečiui suorganizuotas bėgimas;
* Parengtas ir įgyvendintas smurto ir patyčių tvarkos aprašas, planas;
* Lauko žaidimų aikštelių aplinka praturtinta nauja įranga, minkšta danga, įrengtas sveikatingumo takelis „Sveikos pėdutės", kieme - judriosios edukacinės sveikatingumo zonos;
* Įgyvendintas projektas “Inovatyvios ugdymo priemonės“, vaikams ir pedagogams adaptuojantis nuolat besikeičiančioje aplinkoje (Dylikoje grupių įdiegtas internetinis ryšys, grupėse įsigyti nešiojami kompiuteriai, salėje įrengta multimedijos sistema, grupės papildytos tyrinėjimui, pažinimui skirtomis priemonėmis).

**Lopšelio-darželio pedagogai ir ugdytiniai dalyvavo:**

* Tęstiniame kasmet organizuojamame Japonijos vaikų piešinių konkurse;
* Tęstiniame tarptautiniame projekte „Visa Lietuva skaito vaikams“;
* Akcijoje „Mes rūšiuojam“;
* Socialinių bei emocinių sunkumų įveikimo programoje „Zipio draugai;
* Veiksmo savaitėje „Be patyčių“ 2018 m. kovas (Padėka);
* Tęstiniame projekte „Paukščių globa“;
* Konferencijose už įstaigos ribų, rengiant žodinius ir stendinius pranešimus;
* Respublikiniame švietimo įstaigų bendruomenių ekologinio švietimo projekte „Oranžinio traukinio kelionė per Lietuvą“ 2018. (Padėka);
* Pilietinėje iniciatyvoje „Atmintis gyva nes liudija“. 2018-01-13 (Padėka);
* Vaikų sveikatos stiprinimui skirtoje Žemės ūkio ministerijos koordinuojamoje paramos programoje „Pienas vaikams“ ir „Vaisių vartojimo skatinimas mokyklose“.
* Geri priešmokyklinių grupių ugdytinių mokyklinės brandos rezultatai (Remiantis mokyklų, į kurias išvyko ugdytiniai, vertinimo rezultatais);

**IV. SUNKUMAI, SU KURIAIS SUSIDŪRĖ ĮSTAIGA, PRAĖJUSIAIS MOKSLO METAIS**

* Daugėja kalbos sutrikimų turinčių vaikų ir vaikų, turinčių elgesio bei emocinių problemų;
* Mokytojų ir tėvų veiklos dermė skatinant vaiko pasiekimus ir juos vertinant.

**V. MOKYKLOS VEIKLOS SRIČIŲ ANALIZĖ**

|  |  |  |  |
| --- | --- | --- | --- |
| **Vidiniai veiksniai** | **Stiprosios pusės** | | **Silpnosios pusės** |
| **Lopšelio-darželio kultūra/etosas** | * Vadovaujamasi bendra vertybių sistema (draugiškas ir palankus vaikams ir darbuotojams mikroklimatas; vaiko poreikiams pritaikyta ir aprūpinta edukacinė aplinka; tikslų vieningumas ir atsakomybė už ugdymo(si) rezultatus; nuolatinis mokymasis ir tobulėjimas; pedagoginio meistriškumo ir ugdymo kokybės siekis; tautinių tradicijų ir papročių puoselėjimas. * Bendruomenės nariai didžiuojasi savo įstaiga. * Bendruomenė patenkinta estetiniu lopšelio-darželio įvaizdžiu ir dalyvauja jį puoselėjant. * Užmegzti bendradarbiavimo ryšiai su lietuviškomis mokyklomis, pasirašytos bendradarbiavimo sutartys su miesto švietimo ir socialinių paslaugų teikimo įstaigomis. * Sukurta internetinė svetainė atitinka LR Vyriausybės nutarimo Nr. 480 “Dėl bendrųjų reikalavimų valstybės ir savivaldybių institucijų ir įstaigų interneto svetainėms aprašo patvirtinimo reikalavimams” aktualią redakciją. | | * Į darželio tradicijų kūrimą per menkai įtraukiami tėvai. |
| **Vaiko ugdymas ir ugdymasis** | * Veiksmingai ir racionaliai įgyvendinama lopšelio-darželio strategija ugdymo srityje: tenkinami ugdytinių poreikiai ir tėvų lūkesčiai, užtikrinamas visuminis asmenybės ugdymas, aukšta ugdymo kokybė. * Ugdymo procesas organizuojamas vykdant atnaujintą lopšelio-darželio ikimokyklinio ugdymo programą ir bendrąją priešmokyklinio ugdymo ir ugdymosi programą. Ugdymas grindžiamas kompetencijomis, į vaiką orientuota veiksena, interaktyviais metodais. Stiprinama vaikų sveikata, puoselėjamas kūrybingumas, savarankiškumas, atsakingumas. | | * Aukštos kvalifikacijos pedagogų metodinė pagalba planavimui. * Tobulintina mokytojų veiklos planavimo kokybė, atsižvelgiant į „Ikimokyklinio amžiaus vaikų pasiekimų aprašą“. * Personalui trūksta informacinių komunikacinių technologijų valdymo įgūdžių ir motyvacijos nuosekliai jas taikyti ugdymo procese. * Ugdymosi motyvacijos palaikymas. * Šeimos įtraukimas į vaikų ugdymosi procesą. |
| **Vaiko ugdymo(si) pasiekimai** | * Įstaigoje laipsniškai kuriama savita vaikų pasiekimų vertinimo sistema – vykdomas vaikų daromos pažangos stebėjimas pagal veiklos sritis. Vaiko pažangos ir pasiekimų vertinimas kaupiamas vaiko pasiekimų aplanke. * Tėvai sistemingai ir laiku gauna išsamią informaciją apie vaikų pasiekimus ir pažangą, darželio veiklą. * Darželio ugdytiniai labai gerai pasirodo respublikiniuose konkursuose ir miesto renginiuose. | | * Mokytojų ir tėvų veiklos dermė skatinant vaiko pasiekimus ir juos vertinant. |
| **Parama ir pagalba vaikui, šeimai** | * Palankus psichologinis darželio mikroklimatas. Bendruomenės nariai žino savo teises, pareigas, jomis vadovaujasi, prisiima atsakomybę. Įstaigoje įgyvendinamos konfliktų prevencijos priemonės (etikos kodeksas). * Lopšelyje-darželyje garantuojamos prigimtinės vaiko teisės, saugi ir ugdanti aplinka. * Ugdytiniai įstaigoje jaučiasi saugūs, žino į ką gali kreiptis iškilus problemai. * Teikiama metodinė ir informacinė pagalbą šeimai, logopedo pagalba –vaikams, turintiems kalbos sutrikimų. | | * Pagalbos ir paramos šeimai įvairovė. |
| **Ištekliai** | * Įstaigoje dirba brandus, turintis ilgametę patirtį ir nuolat tobulėjantis personalas. * Kasmet vykdoma įstaigos finansinės veiklos ir materialinių išteklių apskaitos kontrolė, atsiskaitoma steigėjui, lopšelio-darželio tarybai ir tėvams. * Ugdymo lėšos, surinktos iš tėvų naudojamos racionaliai ir tikslingai (rengiami viešųjų pirkimų planai). * Atnaujinta edukacinė aplinka. * Kompiuterizuota 10 darbo vietų (direktorė, slaugytoja, sandėlininkė, logopedė, pavaduotoja ugdymui, pavaduotoja ūkio reikalams, auklėtojos). | | * Lėšų trūkumas riboja ugdymo priemonių įsigijimą, pastato renovacijos darbus. * Pasenusi įstaigos santechnika, reikia ją dalinai atnaujinti. * Patalpų stoka papildomam ugdymui, fiziniam vaikų lavinimui. |
| **Mokyklos valdymas** | * Įstaigos vadovas - kompetentingas, aukštos kvalifikacijos, turintis žinių bei vadybinių gebėjimų, kuriuos sėkmingai panaudoja įstaigos valdyme, užtikrinant kokybišką ugdymo proceso planavimą ir organizavimą bei darbuotojų motyvavimą. * Bendruomenė dalyvauja metinės veiklos plano įgyvendinime, bendradarbiauja metodinėje grupėje, dalijasi patirtimi, keičiasi idėjomis. * Vadovai sugeba sutelkti darbuotojus į vieningą visumą. | | * Ne visada savivaldos institucijos pasižymi aktyvumu. * Nepakankamai efektyviai veikia įstaigos stebėsenos, vertinimo ir įsivertinimo sistema. * Ne visi lopšelio-darželio bendruomenės nariai yra aktyviai įsitraukę į vadybos procesus. |
| Stipriosios pusės   * Lopšelio-darželio bendruomenės sukurta ir atnaujinta ikimokyklinio ugdymo programa atitinka valstybės nustatytus reikalavimus, dera su kitomis edukacinėmis programomis, vykdomomis darželyje. * Įstaigoje ugdymo(si) procesas organizuojamas kokybiškai, atliepia vaikų ugdymo(si) poreikius, tėvų lūkesčius. * Lopšelio-darželio veikla paremta parama ir pagalba vaikui ir šeimai. * Sudarytos sąlygos vaikų saviraiškos, fiziniams, socialiniams, emociniams poreikiams tenkinti. * Bendruomenės nariai dalyvauja kuriant mokyklos strategiją. * Dirba kvalifikuoti pedagogai ir kiti specialistai, nedidelė darbuotojų kaita. * Vadovas iniciatyvus, telkiantis bendruomenę, buriantis komandas, vertinantis ir gerbiantis bendruomenės narius. | | Silpnosios pusės   * Nepakankamas tėvų aktyvumas ir jų siekis dalyvauti vaikų ugdymo procese. * Tobulintina informavimo sistema organizaciniais, metodiniais, pagalbos, paramos šeimai ir kitais socialiniais bei edukaciniais klausimais. * Skatintinas mokyklos savivaldos institucijų veiklumas. * Nepakankamai išnaudojama socialinė partnerystė siekiant ugdymo kokybės ir įvairovės. * Įstaiga neturi patirties, užsienio kalbos įgūdžių rengiant ES projektus ir negali įsisavinti atitinkamų lėšų. | |
| Galimybės   * Lengvatos už vaiko išlaikymą ikimokyklinėje įstaigoje, skatina daugiavaikes šeimas naudotis ugdymo įstaigos paslaugomis, sudaro sąlygas žmonėms aktyviau integruotis į darbo rinką, suteikia vienodo starto galimybes vaikams iš nepasiturinčių šeimų. * Rengiant projektus, bendradarbiaujant su užsienio partneriais atsiranda galimybės pasinaudoti ES lėšomis ir pagerinti lopšelio-darželio materialinę ir intelektualinę bazę. * Efektyviai naudojant gaunamas lėšas, yra galimybės kurti funkcionalias edukacines aplinkas, turtinti ir atnaujinti įstaigos vidaus ir išorės aplinką. * Yra bendruomenės poreikis kurti specialias ugdymosi aplinkas vaikų saviraiškai, kūrybai, mąstymui ir kalbai lavinti. | | Grėsmės  • Daugėja vaikų, turinčių ugdymosi sunkumų, emocijų ir elgesio sutrikimų.   * Kompiuterinės technologijos išstumia knygą, kūrybinius žaidimus, gyvą bendravimą. | |

**VI. PRIORITETAI**

1. **Ugdomosios kokybės gerinimas.**
2. **Modernių vidaus ir lauko edukacinių aplinkų kūrimas.**
3. **Šeimos ir įstaigos bendravimas ir bendradarbiavimas, pedagogų tarpusavio bendradarbiavimas, ryšių su socialiniais partneriais vystymas ir plėtojimas.**

**I PRIORITETAS**

**Ugdomosios kokybės gerinimas.**

**TIKSLAS:**

**Įgyvendinti ir tobulinti atnaujintą savitą ugdymo programą, siekiant, kad ji užtikrintų individualius ugdytinių poreikius, užtikrintų jų kompetencijų plėtrą.**

**UŽDAVINIAI:**

* Tikslingas kiekvieno vaiko ugdymo(si) pasiekimų stebėjimas ir planavimas, pažangos įvertinimas.
* Tikslingas ugdymo planavimas atsižvelgiant į vaikų poreikius, pažangą.
* Pedagogų gebėjimus atpažinti vaikų ugdymosi sunkumus ir teikti reikiamą pagalbą stiprinimas.
* Specialiųjų ugdymosi poreikių vaikų integravimas ir jų poreikių tenkinimas.
* Įtraukus vaikų dalyvavimas įstaigos gyvenime.
* Ugdymo turinio projektinės veiklos plėtojimas ir vykdymas.
* Vaikų sveikatos stiprinimas.

|  |  |  |  |  |
| --- | --- | --- | --- | --- |
| **Priemonės** | **Atsakingi** | **Data** | **Kaštai** | **Tikslo įgyvendinimo vertinimo kriterijus** |
| Ikimokyklinio amžiaus vaikų pasiekimų nustatymas pagal vaikų pasiekimų vertinimo sritis.  Priešmokyklinio amžiaus vaikų pasiekimų ir pažangos vertinimas pagal kompetencijas. | Direktorius, direktoriaus pavaduotoja ugdymui, pedagogai | 2019 m. balandis, spalis | Žmogiškieji ištekliai | Pedagogai ir tėvai įvertins vaikų pasiekimus ir pažangą. |
| Tikslingas, remiantis vaikų poreikiais ir nukreipiantis į vaikų pasiekimų pažangą,ugdymo planavimas. | Direktorius, direktoriaus pavaduotoja ugdymui, pedagogai | Visus metus | Žmogiškieji ištekliai | Ilgalaikiai pedagogų planai dera su vaiko ugdymosi poreikiais, o trumpalaikiai pedagogų veiklos planai parengti pagal „Plaukimo takelio“ metodą – veikla planuojama įgyvendinant išsikeltą rezultatą – vaikų pasiekimus. Vaikų ugdomoji veikla tikslingesnė, motyvuojanti, įdomesnė. |
| Metodinė pagalba planavimui ir vaikų vertinimui. | Direktoriaus pavaduotoja ugdymui | Visus metus | Žmogiškieji ištekliai | Pedagogai gaus tinkamą metodinę pagalbą veiklos planavimui ir vaikų pasiekimų vertinimui. |
| Informacinių stendų rengimas tėvams vaikų kalbos ugdymo, vaikų sveikatingumo ir psichologinėmis temomis. | Pedagogai, direktoriaus pavaduotojas ugdymui, logopedas, psichologas, kūno kultūros mokytojas | 2019 m. | Žmogiškieji ištekliai | Parengti sveikatingumo, ekologiniai, saugaus eismo, socializacijos ir kt. projektai praplečia ugdymo programos įgyvendinimą. |
| Pedagogai supažindina tėvus su vaiko  pažangos ir pasiekimų vertinimo kriterijais, konsultuoja individualių vaiko gebėjimų ugdymo klausimais. | Direktorius, direktoriaus pavaduotojas ugdymui, pedagogai | 2019 m. balandis, spalis ir pagal individualius poreikius | Žmogiškieji ištekliai | Pedagogų kompetencijos augimas  ir profesionalesnis tėvų konsultavimas  apie individualią vaiko pažangą. |
| Vaiko gerovės komisijos veikla ir informacija tėvams. | VGK | Visus metus | Žmogiškieji ištekliai | Aptarta VGK veikla, informuoti tėvai. |
| Įstaigos vidinio įsivertinimo tyrimai. | Direktorius, direktoriaus pavaduotojas ugdymui, strateginio plano stebėsenos grupė | 2019 m. gegužė | Žmogiškieji ištekliai | Atliktas strateginio plano įgyvendinimo stebėsenos tyrimas. |
| Teorinė ir praktinė metodinė pagalba pedagogams, kaip atpažinti individualius  vaikų ugdymosi sunkumus ir teikti reikiamą pagalbą.  Sudaryti SUP vaikams tinkams sąlygas ugdytis kartu su kitais vaikais. | Direktorius, direktoriaus pavaduotojas ugdymui, VGK, pedagogai, specialistai | Visus metus | Žmogiškieji ištekliai | Pedagogai dalyvaus mokymuose  kaip atpažinti individualius vaikų ugdymosi sunkumus ir teikti reikiamą pagalbą.  Pedagogai lankysis lopšelyje-darželyje „Pipiras“, mokysis, kaip teikti pagalbą SUP vaikams. Dalyvauja  miesto pedagogai, PPT specialistai. |
| Teikti kokybiškas specialistų paslaugas, organizuoti individualias konsultacijas tėvams, kurių vaikai turi specialiųjų ugdymosi poreikių. | Direktorius, direktoriaus pavaduotojas ugdymui, VGK, pedagogai, specialistai | Visus metus | Žmogiškieji ištekliai | SUP vaikai gaus kvalifikuotą specialistų pagalbą, rekomendacijos pedagogams, kaip gerinti SUP vaikų integraciją, informaciniai lankstinukai tėvams. |
| Vykdant patyčių prevenciją, vykdyti tęstinį bendruomenės projektą „Draugaukime“:   * Dalyvauti kasmetinėje veiksmo savaitėje „Be patyčių“, kurią inicijuoja „Vaikų linija“; * Dalyvauti socialinėje akcijoje „Užkrėsk gerumu“; * Dalyvauti kasmetinėje akcijoje “Padovanok gerumą sergantiems vaikams“; * Suorganizuoti mokymus, konsultacijas pedagogams, auklėtojų padėjėjoms bei įstaigą lankančių vaikų tėveliams. | Direktorius, direktoriaus pavaduotojas ugdymui, VGK, pedagogai, specialistai | Visus metus | Žmogiškieji ištekliai | Dalyvavimas kasmetinėje veiksmo savaitėje „Be patyčių“, kurią inicijuoja „Vaikų linija“, socialinėje akcijoje „Užkrėsk gerumu“.  Grupėse bei tarp grupių vaikų vykdytos įvairios draugiškumą skatinančios veiklos, kasmetinė akcija “Padovanok gerumą sergantiems vaikams“.  Patyčių prevencijos temomis suorganizuoti seminarai pedagogams, auklėtojų padėjėjoms bei įstaigą lankančių vaikų tėveliams. |
| Dalyvauti tarptautinėje programoje „Zipio draugai“ | Priešmokyklinio ugdymo pedagogai | Visus metus | Žmogiškieji ištekliai | Vaikai įgiję socialinių bei emocinių sunkumų įveikimo gebėjimų, pagerėjusi vaikų emocinė savijauta. |
| Plėtoti ugdytinių ir pedagogų saviraiškos  galimybes už įstaigos ribų. Dalyvauti miesto parodose, konkursuose, festivaliuose, sporto renginiuose, ekskursijose, edukacinėse pamokėlėse. | Direktoriaus pavaduotojas ugdymui, pedagogai | Visus metus | Žmogiškieji ištekliai | Efektyvesnė, patrauklesnė ugdomoji  veikla. Išaugę vaikų pasiekimai, atsiskleidę individualūs vaikų gebėjimai. |
| Plėsti IKT panaudojimą vaikų ugdymui, naujų IT programų taikymas ugdomojoje  veikloje. | Direktorius, direktoriaus pavaduotojas ugdymui, pedagogai | Visus metus | 500 Eur | Įdomesnė, patrauklesnė vaikų veikla.  Tobulės pedagogų kompetencijos  Įsigyta IT priemonių, interneto  ryšio gerinimas. |
| Organizuoti saugaus eismo savaites „Aš  saugus kelyje“ | Direktorius, direktoriaus pavaduotojas ugdymui, pedagogai | 2019 rugsėjis, spalis | Žmogiškieji ištekliai | Vaikai igyję žinių apie saugų eismą,  vaikai įgiję praktinių įgūdžių apie elgesį  gatvėje. Bendradarbiavimas su  Vilniaus PK. |
| Organizuoti edukacines ekskursijas į Vilniaus Apskrities Priešgaisrinę Gelbėjimo Valdybą. | Direktoriaus pavaduotojas ugdymui, pedagogai | 2019 gegužė | Žmogiškieji ištekliai | Vaikai igyję žinių apie priešgaisrinę saugą. Bendradarbiavimas su  Vilniaus Apskrities Priešgaisrinę Gelbėjimo Valdyba. |
| Įgyvendinti sveikos mitybos ir maisto saugos politiką. | Direktorius, direktoriaus pavaduotojas ugdymui, direktoriaus pavaduotojas ūkio reikmėms, įstaigos taryba | 2019 m. | 4065 Eur | Atnaujintas ir patvirtintas naujas 15 dienų valgiaraštis, paremtas sveikais mitybos principais.  Įsigyta nauja profesionali konvekcinė krosnis.  Virtuvės darbuotojai apmokyti naujo valgiaraščio patiekalų gaminimo kvalifikacijos kursuose.  Parengtas bukletas bendruomenei sveikos gyvensenos ir mitybos klausimais.  Vaikai įgiję žinių apie sveiką mitybą, sveikatos naudą žmogui. |

**II PRIORITETAS**

**Modernių vidaus ir lauko edukacinių aplinkų kūrimas ir plėtojimas.**

**TIKSLAS:**

**Kurti modernią, sveiką ir saugią vaikų ugdymo(si) ir bendruomenės darbo aplinką.**

**UŽDAVINIAI:**

* Turtinti grupėse esančius ugdymo centrus kompetencijų ugdymui skirtomis priemonėmis.
* Praturtinti bendrąsias vidaus aplinkas priemonėmis, siekiant praplėsti jų ugdomąsias funkcijas.
* Įsigyti naujų IKT priemonių.
* Pritaikyti lauko erdves aktyviam judėjimui, jas įrengti pagal vaikų poreikius, salėje atnaujinti sporto priemones.

|  |  |  |  |  |
| --- | --- | --- | --- | --- |
| **Priemonės** | **Atsakingi** | **Data** | **Kaštai** | **Tikslo įgyvendinimo vertinimo kriterijus** |
| Įsigyti ugdymo priemonių, kurios ugdytų  šiuolaikiniam gyvenimui aktualias vaikų  kompetencijas: tyrinėti,  atrasti, žaisti. | Direktorius, direktoriaus pavaduotojas ugdymui, direktoriaus pavaduotojas ūkio reikmėms | 2019 m. | 500 Eur | Efektyvesnė, patrauklesnė ugdomoji  aplinka. Išaugę vaikų pasiekimai  skaitymo, rašymo, skaičiavimo srityse. |
| Pasitelkiant darželio bendruomenę, rengti  edukacines parodas ir veiklas. | Direktorius, direktoriaus pavaduotojas ugdymui, pedagogai | 2019 m. | Žmogiškieji ištekliai | Efektyvesnė, patrauklesnė ugdomoji  aplinka darželio koridoriuose, lauke  išnaudotos netradicinės erdvės  edukacijai.  Išaugę vaikų pasiekimai bendravimo su  bendraamžiais ir suaugusiaisiais srityse. |
| Irengti magnetines – rašomąsias lentas visų grupių patalpose. | Direktorius, direktoriaus pavaduotojas ugdymui, direktoriaus pavaduotojas ūkio reikmėms | 2019 m. | 300 Eur | Efektyvesnė, patrauklesnė ugdomoji  aplinka, išaugę vaikų pasiekimai  rašytinės kalbos srityje. |
| Priešmokyklinėse grupėse įrengti projektorius. | Direktorius, direktoriaus pavaduotojas ugdymui, direktoriaus pavaduotojas ūkio reikmėms | 2019 m. | 200 Eur | Efektyvesnė, patrauklesnė ugdomoji  aplinka, IKT panaudojimas |
| Lauko aikštelėse įkurtos saugios aktyvumo zonos, salėje atnaujintos sporto priemonės. | Direktorius, direktoriaus pavaduotojas ugdymui, direktoriaus pavaduotojas ūkio reikmėms | 2019 m. | 1000 Eur | Lauko žaidimų aikštelių aplinka praturtinta nauja įranga, minkšta danga. Lauko pavėsinėse įrengtos  kūrybinės dirbtuvės veiklai su vandeniu,  smėliu, moliu ir kita gamtine medžiaga,  praplėstos galimybės vaikų aktyviai,  kūrybiškai tyrinėjimo veiklai.  Lauko žaidimų aikštelėse bus įrengtos virtuvėlės, parduotuvės nameliai,  skatinantys žaisti kūrybinius - vaidmeninius žaidimus. |

**III PRIORITETAS**

**Šeimos ir įstaigos, pedagogų tarpusavio bendravimas ir bendradarbiavimas, ryšių su socialiniais partneriais vystymas ir plėtojimas.**

**TIKSLAS:**

**Aktyvinti šeimos ir įstaigos bendravimą ir bendradarbiavimą, stiprinti pedagogų tarpusavio bendradarbiavimą, vystyti ir plėtoti ryšius su socialiniais partneriais.**

**UŽDAVINIAI:**

* Siekti aukštos darbuotojų kompetencijos ir kultūros, nuolatinio mokymosi ir tobulėjimo, telkti veiklią, atsakingą bendruomenę, gebančią kūrybiškai dirbti komandose.
* Tobulinti tėvų švietimo ir informavimo sistemą.
* Pedagogų bendradarbiavimo ryšio stiprinimas: projektinės veiklos metodas, veiklų stebėjimas ir aptarimas, gerosios patirties sklaida.
* Bendradarbiavimas su socialiniais partneriais, tarptautiniai projektai.
* Užtikrinti efektyvesnį bendradarbiavimą su vaiko šeima. Siekti savivaldos aktyvesnio bendradarbiavimo įgyvendinant pokyčius.
* Teikti konsultacijas vaikų pasiekimų klausimais, efektyviau įtraukti tėvus dalyvaujant vaikų pasiekimų vertinime.
* Įtraukti bendruomenę į darželio gyvenimą.

|  |  |  |  |  |
| --- | --- | --- | --- | --- |
| **Priemonės** | **Atsakingi** | **Data** | **Kaštai** | **Tikslo įgyvendinimo vertinimo kriterijus** |
| Įtraukti šeimą į bendruosius bei grupių projektus. | Direktorius, direktoriaus pavaduotojas ugdymui, įstaigos taryba | Visus metus | Žmogiškieji ištekliai | Augs šeimos pasitikėjimas įstaiga, didės pedagogų kompetencija, gerės ugdymo kokybė, dalijantis gerąja darbo patirtimi, stiprės ryšiai su partneriais. |
| Organizuoti tėvų susirinkimus, aiškinantis jų poreikius ir lūkesčius, dalyvaujant vaikų pasiekimų vertinime. | Direktorius, direktoriaus pavaduotojas ugdymui, pedagogai | Visus metus | Žmogiškieji ištekliai | Bendruomenės nariai įvardina savo  lūkesčius, poreikius, įsitraukia į įstaigos  veiklą ir bendrą problemų sprendimą. |
| Teikti informaciją grupių ir darželio stenduose, internetinėje svetainėje. | Direktoriaus pavaduotojas ugdymui, pedagogai | Visus metus | Žmogiškieji ištekliai | Tėvai aktyviau dalyvaus darželio  renginiuose, geriau susipažins su  organizuojama ugdomąja veikla. |
| Organizuoti studentams pedagoginę praktiką. | Direktoriaus pavaduotojas ugdymui, pedagogai | 2019 m. | Žmogiškieji ištekliai | Abipusis tobulėjimas. |
| Bendradarbiauti su Vilniaus ikimokyklinių įstaigų metodiniu rateliu „Aidas“. | Direktorius, direktoriaus pavaduotojas ugdymui, pedagogai | 2019 m. | Žmogiškieji ištekliai | Pedagogai dalinsis gerąja darbo patirtimi. |
| Suorganizuoti mokymus pedagogams, auklėtojų padėjėjoms bei įstaigą lankančių vaikų tėveliams. | Įstaigos taryba | 2019 m. | 200 Eur | Darželio pedagogai, dalinasi gerąja patirtimi. |
| Skatinti inovatyvią vadybą. | Direktorius, direktoriaus pavaduotojas ugdymui, direktoriaus pavaduotojas | 2019 m. | Žmogiškieji ištekliai | Vadybos sklaida |
| Skatinti pedagogų kvalifikacijos kėlimą, kūrybiškumą, darbuotojų iniciatyvas. | Direktorius, direktoriaus pavaduotojas ugdymui, mokytojų atestacijos komisija | 2019 m. | Žmogiškieji ištekliai, ES fondo remiami seminarai, mokymai, individualios lėšos, krepšelio lėšos 400 Eur | Įgyvendinama pedagogų kvalifikacijos tobulinimo programa, kurioje numatyta pedagogų gebėjimų tobulinimas IKT taikymo srityse.  Veiksmingai dalijamasi gerąja darbo patirtimi.  Aukšta ugdymo kokybė. |
| Ieškoti išteklių, socialinių partnerių kokybiškoms informacinėms technologijoms diegti ir atnaujinti (multimedia, kompiuteriai, internetinis ryšys). | Direktorius, direktoriaus pavaduotojas ugdymui, direktoriaus pavaduotojas ūkio reikmėms, įstaigos taryba | 2019 m. | 500 Eur | Pedagogų gebėjimų tobulinimas IKT taikymo srityse. |
| Metiniai pedagogų veiklos vertinimo pokalbiai. | Direktorius, direktoriaus pavaduotojas ugdymui | 2019 m. | Žmogiškieji ištekliai, | Organizuoti komandos stiprinimo mokymai ir dalijamasi lyderyste. Tobulėja pedagogų kompetencija, kyla kvalifikacija, stiprėja motyvacija. |

**PLANO RENGIMO ŠALTINIAI**

1. Priešmokyklinio ugdymo bendroji programa, 2014.
2. Bendroji ankstyvojo ugdymo ir ugdymosi programa.
3. Lopšelio-darželio ikimokyklinio ugdymo programa .
4. Ikimokyklinio amžiaus vaikų pasiekimų aprašas, 2014.
5. Ikimokyklinio ugdymo metodinės rekomendacijos, 2015,
6. Metodinė priemonė. Vaikų fizinis aktyvumas ir sveikata. Vilnius, 2012.
7. Dailydienė, O. Jakučiūnienė ir kt. Ikimokyklinio amžiaus vaikų sveikos ir saugios gyvensenos ugdymo programa.
8. Veiklos įsivertinimo išvados.
9. Darbo grupių veiklos ataskaitos, steigėjo pateikti prioritetai.
10. Vilniaus lopšelio-darželio „Šermukšnėlė“ strateginis planas 2018-2022 m.